recursal/SuperWikiNEXT-32B huggingface dataset:
**தொ. மு. பாஸ்கர தொண்டைமான்** (சூலை 22, 1904 - மார்ச் 31, 1965) ஒரு தமிழறிஞரும் எழுத்தாளரும் ஆவார்.

வாழ்க்கைக் குறிப்பு
-------------------

பாஸ்கர தொண்டைமான் திருநெல்வேலியில் தொண்டைமான் முத்தையா - முத்தம்மாள் தம்பதியினருக்குப் பிறந்தார். இவரது தம்பி எழுத்தாளர் தொ. மு. சிதம்பர ரகுநாதன். பாஸ்கர தொண்டைமான் திருநெல்வேலி இந்து கல்லூரியில் கல்வி கற்றார். கல்லூரி நாட்களில் ரா. பி. சேதுப்பிள்ளையின் தூண்டுதலால் ஆனந்த போதினி இதழில் கம்ப இராமாயணம் பற்றிய கட்டுரைகளை எழுதினார். இரசிகமணி டி. கே. சிதம்பரநாத முதலியாரின் "வட்டத் தொட்டி" என்றழைக்கப்பட்ட இலக்கிய வட்டத்தில் ஒருவரானார். இளங்கலைப் பட்டம் பெற்ற பின்னர் வனத்துறையில் பணியில் சேர்ந்தார். படிப்படியாகப் பதவி உயர்வு பெற்ற அவருக்கு தமிழக அரசு இந்திய ஆட்சிப் பணி அங்கீகாரம் அளித்து வேலூர் மாவட்ட ஆட்சியராக்கியது. 1959 ஆம் ஆண்டு அரசுப்பணியிலிருந்து ஓய்வு பெற்றார். தமிழகமெங்கும் பயணம் செய்து கோயில்கள், வழிபாட்டுத் தலங்களை ஆராய்ந்து கல்கி இதழில் "வேங்கடம் முதல் குமரி வரை" என்ற தலைப்பில் அவற்றைப் பற்றி கட்டுரைகள் எழுதினார்.

2009-10 இல் தமிழக அரசு தொண்டைமானது நூல்களை நாட்டுடைமையாக்கியது.

படைப்புகள்
----------

* ஆடும் பெருமானும் அளந்த நெடுமாலும்
* ஆறுமுகமான பொருள்
* இந்தியக் கலைச்செல்வம்
* இரசிகமணி டி.கே.சி
* கம்பன் சுய சரிதம்
* கலைமணி பாஸ்கரத் தொண்டைமான் கலைக்களஞ்சியம்
* சீதா கல்யாணம்
* பட்டி மண்டபம்
* பிள்ளையார்பட்டிப் பிள்ளையார்
* வேங்கடத்துக்கு அப்பால் (வடநாட்டுக்கோயில்கள் பற்றிய வரலாறு)
* வேங்கடம் முதல் குமரி வரை (தமிழகத்துக் கோயில்கள்) முதல்பாகம்
* வேங்கடம் முதல் குமரி வரை (தமிழகத்துக் கோயில்கள்) இரண்டாம் பாகம்
* வேங்கடம் முதல் குமரி வரை (தமிழகத்துக் கோயில்கள்) மூன்றாம் பாகம்
* வேங்கடம் முதல் குமரி வரை (தமிழகத்துக் கோயில்கள்) நான்காம் பாகம்
* வேங்கடம் முதல் குமரி வரை (தமிழகத்துக் கோயில்கள்) ஐந்தாம் பாகம்

மேற்கோள்கள்
-----------

* தமிழுக்கு நெல்லை தந்த கொடை! - ஜெயநந்தனன், தினமணி
* பாஸ்கர தொண்டைமான் வாழ்க்கை வரலாறு, கூடல்.காம் பரணிடப்பட்டது 2012-05-02 at the வந்தவழி இயந்திரம்
* தொ. மு. பாஸ்கரத் தொண்டைமான் எழுதிய நூல்கள், தமிழகம் வலைத்தளம் பரணிடப்பட்டது 2012-06-30 at the வந்தவழி இயந்திரம்
தில்லியின் இரும்புத்தூண்
டெல்லியிலுள்ள இரும்புத்தூண் உலகம் முழுவதும் உள்ள தொல்பொருள் மற்றும் உலோகவியல் ஆய்வாளர்களின் கவனத்தை பல ஆண்டுகளாக ஈர்த்துள்ளது.ஏனெனில் இத்தூணின் அற்புத அமைப்பானது கடுமையான வானிலைகளால் அரிக்கப்படாமல் 1600 ஆண்டுகளாக நிலைத்து நிற்க கூடியதாக உள்ளது .பண்டைய இந்திய கொல்லர்களால் தூய இரும்பினைக் கொண்டு இத்தூண் வடிவமைக்கப் பட்டுள்ளது.இதில் 98 சதவீதம் தூய இரும்பு உள்ளது. மேலும் இது 23 அடி 8 அங்குலம் உயரமும் 16 அங்குலம் விட்டமும் கொண்டது.

1600 வயதுடைய இவ்விரும்புத்தூணில் உள்ள மர்மம் ஐ ஐ டி கான்பூர் (இந்தியன் இன்ஸ்டியூட் ஆப் டெக்னாலஜி) உலோகவியல் நிபுணர்களால் 2002ஆம் ஆண்டு தீர்க்கப்பட்டது .இவர்கள் இதுத்தூணில் மிசவேட் என்ற இரும்பு கலவையிலான மெல்லிய அடுக்கு உள்ளதை கண்டறிந்தனர் .மேலும் ஆக்சிஜன் மற்றும் ஹைட்ரஜன் இரும்பை துருவிலிருந்து பாதுகாக்கிறது. இந்த பாதுகாப்பு அடுக்கானது தூண் எழுப்ப துவங்கிய மூன்றாண்டுகளில் இருந்து 1600 ஆண்டுகளில் ஒன்றிற்கு இருபது மில்லிமீட்டராக வளர்ந்துள்ளது.இதில் உள்ள உயர் அளவு பாஸ்பரஸ் நல்ல வினையூக்கியாக செயல்படுகிறது. இரும்பு உருவாக்கும் முறைகளில் இது தனிப்பட்ட முறையாக கருதப்படுகிறது.பயிற்சி பெற்ற பண்டைய கால இந்திய கொல்லர்களால் இரும்பு எஃகு மற்றும் கரியினைக் கொண்டு நவீன ஊதுளைகளில் உற்பத்தி செய்த கலவையினை கொண்டு வடிவமைத்துள்ளனர். பின்பு சுண்ணாம்பு மற்றும் கரி இவற்றில் உள்ள கசடு ,ஈயம் போன்ற உலோகம் இவற்றின் மூலம் தூண் மூடப்பட்டு உள்ளது. இதில் உள்ள கசடில் இருந்து பாஸ்பரஸ் மிகுதியாக பெறப்படுகிறது.இத்தூண் 7மீ உயரம் மற்றும் 6டன் எடை கொண்டதாக உள்ளது.வட இந்தியாவை ஆட்சி செய்த குப்தர்களின் (கி.பி 320-கி.பி 540) வம்சாவளி வந்த சந்திரகுப்த இரண்டாம் விக்ரமாதித்தன் என்பவரால் கி.பி(375-414)ல் கட்டப்பட்டது.

மேற்கோள்கள்
-----------
ஒரு **தொகுப்புச் சுற்று** அல்லது **ஒருங்கிணை சுற்று** அல்லது **ஒற்றைக்கல் ஒருங்கிணப்புச் சுற்று**(**monolithic integrated circuit**) என்பது மண்ணியம் போன்ற குறைக்கடத்திப் பொருளாலான ஒரு சிறிய தகடில் அமைக்கப்பட்ட பல செயல்திறனுள்ள மற்றும் செயல்திறனற்ற உறுப்புகளும் அவற்றின் இணைப்புச் சுற்றுகளும் சேர்ந்த கூட்டமைப்பு ஆகும். 
இது நுண் சில்லு(**microchip** அல்லது **IC**) என்றும் அழைக்கப்படுகிறது.
இவற்றைச் சார்பிலி உறுப்புளால் அமைக்கப்படும் பிரிநிலைச் சுற்றுகளைக் காட்டிலும் சிறியதாகத் தயாரிக்கலாம்.

கிட்டத்தட்ட அனைத்து மின்னணுக் கருவிகளிலும் ஒருங்கிணைச் சுற்றுகள் தற்போது பயன்படுத்தப்படுகின்றன. இவை மின்னணுவியலில் ஒரு புதிய புரட்சியை உருவாக்கிவிட்டிருக்கின்றன. 
நவீன சமூகத்தின் அமைப்பில் பிரிக்கவியலாத உறுப்புளாகத் தற்போது விளங்கும் கணினிகள், செல்லிடத்துப் பேசிகள், மற்றும் பிற இலக்கமுறை வீட்டு உபகரணங்கள் போன்றவற்றைச் சாத்தியப்படுத்தியது தொகுப்புச் சுற்றுகளின் மிகக் குறைந்த உற்பத்திச் செலவே ஆகும்.

நற்பயன்கள்
----------

1. மீச்சிறு உருவமைப்பு
2. குறைந்த அளவான திறனை மட்டுமே நுகருதல்
3. நம்பகத்தன்மை
4. மிகமிகச் சிறிய எடை
5. மலிவான விலை
6. எளிதில் மாற்றும் வசதி (replacement)

பிரிவுகள்
---------

தொகுப்புச்சுற்றுகள் அவை செயல்படும் விதத்தைப் பொருத்து இரு வகைப்படுத்தப்பட்டுள்ளன. அவை:

* **இலக்கத் தொகுப்புச் சுற்று (Digital IC)**

இவை இலக்க சைகைகளைச் செயல்படுத்தும் தொகுப்புச்சுற்றுகள்
* **நேர்போக்குத் தொகுப்புச் சுற்று (Linear IC)**

இவை தொடர் மின் சைகைகளைச் செயல்படுத்தும் தொகுப்புச்சுற்றுகள்
இதைப்போலவே தொகுப்புச்சுற்றுகள் அவை தயாரிக்கப்படும் விதத்தைப் பொருத்தும் இரு வகைப்படுத்தப்பட்டுள்ளன. அவை:

* **ஒற்றைப்படிகத் தொகுப்புச் சுற்று (monolithic IC)**

ஒற்றைப்படிகத் தொகுப்புச் சுற்றில் செயல்திறன் மிகுந்த கருவிகள், செயல்திறனற்ற உறுப்புகள் மற்றும் அவற்றிற்கிடையே உள்ள உறுப்புகள் யாவும் ஒற்றைச் சிலிக்கன் படிவத்தின் மேல் அமைக்கப்பட்டுள்ளன. ஒரே மாதிரியான மின்னோட்டங்கள் அதிக அளவில் வரும்போது , இந்த ஒற்றைப்படிகத் தொகுப்புச் சுற்றுகள் பயன்படுகின்றன. இதனால் செலவு குறைவதுடன், நம்பகத்தன்மை மிக்கதாகவும் அமைகிறது.
* **இனக்கலப்புத் அடித்தளத்தில் சுற்று (Hybrid IC)**

இனக்கலப்புத் ic பீங்கான் அடித்தளத்தில் தனித்தனியான உறுப்புகள் வைக்கப்பட்டு அவற்றிற்கிடையேயான இணைப்புகள் உலோக இணைப்புகளாகவோ அல்லது கம்பிகளாகவோ இணைக்கப்பட்டிருக்கும்.
Eugnathostomata 

உராங்குட்டானின் இரண்டு வகைகளில் ஒன்றுதான் **சுமத்திரா உராங்குட்டான்** (பொங்கோ அபேலி) ஆகும். இது இந்தோனேசியாவின் சுமத்ரா தீவில் மட்டுமே காணப்படுகிறது, இது பாோ்னியன்  உராங்குட்டானை விட அரிதாகக் காணப்படுகிறது. இதன் பொதுவான பெயர் இரண்டு வேறுபட்ட உள்ளூர் மொழிச் சொற்களிலிருந்து உருவானது. அந்தச் சாெற்கள் "உராங்" ("மக்கள்" அல்லது "நபர்") மற்றும் "ஹூட்டன்" ("காடுகள்") என்பவையாகும். இவற்றிலிருந்து 'காட்டு மனிதன்' என மொழிபெயர்க்கப்பட்டுள்ளது.

ஆண் குரங்கு 1.4 மீ (4.6 அடி) உயரமும், 90 கிலோ (200 பவுண்டு) எடையும் காெண்டது. ஆணைவிடப் பெண் குரங்கு சராசரியாக 90 செமீ (3.0 அடி) மற்றும் 45 கிலோ (99 பவுண்டு) சிறியது. பாோ்னியன் இனத்துடன் ஒப்பிடும்போது, சுமத்திரன் உராங்குட்டான் மெல்லிய மற்றும் நீண்ட முகங்கள் காெண்டது; இவற்றின் தலைமுடி மிகவும் நீளமாகவும், சிவப்பு நிறத்திலும் இருக்கும்.

நடத்தை மற்றும் சூழல்
--------------------

சுமத்திரன் உராங்குட்டானை பாோ்னியன் உராங்குட்டானுடன் ஒப்பிடுகையில், சுமத்ரான் உராங்குட்டான் பழம் உண்ணியாகவும், புச்சி உண்ணியாகவும் இருக்கின்றன. இவைகளுக்கு விருப்பமான பழங்கள் அத்தி மற்றும் பலாப்பழம் ஆகும். மேலும் இது பறவைகளின் முட்டைகள் மற்றும் சிறிய முதுகெலும்பிகள் ஆகியவற்றையும் உண்கின்றன. இவை மரங்களின்மேல் இருந்து உண்பதற்குச் சிறிது நேரத்தையே செலவழிக்கின்றன.

சான்றுகள்
---------

1. ↑  Singleton, I.; Wich, S.A.; Nowak, M.; Usher, G. (2016). "*Pongo abelii*". *IUCN Red List of Threatened Species* (பன்னாட்டு இயற்கைப் பாதுகாப்புச் சங்கம்) **2016**: e.T39780A17966164. doi:10.2305/IUCN.UK.2016-2.RLTS.T39780A17966164.en.. பார்த்த நாள்: 24 November 2016.
**தனி அலுவலர்** (Special Officer),  உள்ளாட்சி மன்றங்கள் மற்றும் கூட்டுறவு நிறுவனங்களின் நிர்வாகத்தை, மக்களால் தேர்ந்தேடுக்கப்பட்ட பிரதிநிதிகள் அல்லது கூட்டுறவு சங்க உறுப்பினர்களால் தேர்தேடுக்கப்பட்ட பிரதிநிதிகளால் மேற்கொள்ள இயலாத காலங்களில், உள்ளாட்சிகள் மற்றும் கூட்டுறவு கூட்டுறவு நிறுவனங்களின் நிர்வாகத்தை வழிநடத்த தமிழ்நாடு அரசுச் சட்டங்களின் மூலம் நியமிக்கப்படும் அரசு அலுவலர் ஆவார்.

கூட்டுறவு நிறுவனங்களில்
-----------------------

கூட்டுறவு நிறுவனங்களை நிர்வகிக்க உறுப்பினர்களால் தேர்ந்தெடுக்கப்பட்ட நிர்வாகக் குழு இல்லாத பொழுது, தமிழ்நாடு கூட்டுறவு சங்கங்களின் சட்டம், ஆண்டு 1983  மற்றும் விதிகளின் படி, தமிழ்நாடு அரசு கூட்டுறவு சங்கங்களின் நிர்வாகத்தை மேற்கொள்வதற்கு தனி அலுவலர் என்ற பதவியில் கூட்டுறவுத் துறை அதிகாரிகள் நியமிக்கப்படுகிறார்கள்.

பதவிக்காலம்
-----------

உள்ளாட்சி மன்றங்களின் பிரதிநிதிகள் தேர்தல் மூலம் மக்களால் தேர்ந்தேடுக்கப்படும் வரையிலும்; கூட்டுறவு சங்கங்களில் உறுப்பினர்களால் தேர்ந்தெடுக்கப்படும் நிர்வாகக் குழு அமையும் வரையும், தமிழ்நாடு அரசு நியமித்த இத்தனி அலுவலர்களின் பதவிக்காலம் ஆறு மாதங்களுக்கு ஒரு முறை அரசாணைகளின் மூலம் நீட்டிக்கப்படும்.

மேற்கோள்கள்
-----------

1. ↑  TN notifies appointment of special officers to rural local bodies
2. ↑  "உள்ளாட்சிக்கு தனி அலுவலர் நியமனம்". 2021-10-21 அன்று மூலம் பரணிடப்பட்டது. 2017-03-05 அன்று பார்க்கப்பட்டது.
3. ↑  "The Tamil Nadu Cooperative Societies Act, 1983". 2016-03-05 அன்று மூலம் பரணிடப்பட்டது. 2017-03-05 அன்று பார்க்கப்பட்டது.
4. ↑  கூட்டுறவு சங்க தனி அலுவலர் பதவிகாலம் 6 மாதம் நீட்டிப்பு : சட்டசபையில் மசோதா தாக்கல்
[*தொடர்பிழந்த இணைப்பு*]
5. ↑  கூட்டுறவு சங்க தனி அலுவலர் பணிகால நீட்டிபிற்கு எதிர்கட்சிகள் எதிர்ப்பு

வெளி இணைப்புகள்
---------------

* Appointment of Specital Officers to Town Panchayats
* Appointment of Specital Officers to City Municipal Corporations
* Appointment of Specital Officers to Municipalities
* Ordinances for appointing special officers for local bodies notified</ref>
* TN government told to appoint special officers for local bodies until election gets over
தனிச்சுழி வெப்பநிலை −273.15°செ, அல்லது 0 கெ.
**தனிச்சுழி வெப்பநிலை** (*absolute zero*) அல்லது **தனிவெப்பக் கீழ்வரம்பு** என்பது கருத்தியலில் மட்டுமே எட்டப்படக்கூடிய மிகக்குறைந்த வெப்பநிலை ஆகும். எனவே ஒரு அமைப்பின் மிகக்குறைந்த மொத்த ஆற்றலும் இந்த வெப்பநிலையிலேயே எட்டப்படும் என்று கருத்தியல் இயற்பியலில் கூறப்படுகிறது.

பன்னாட்டு உடன்பாட்டின்படி, தனிச்சுழி வெப்பநிலை கெல்வின் அளவுத்திட்டத்தில் 0கெ என்றும் செல்சியசு அளவில் −273.15°செ என்றும் கொள்ளப்படும். இது பாரன்ஃகைட்டு அளவில் −459.67° ஆகும். ரான்கைன் அளவில் 0 R ஆகும்.

வெப்பஇயங்கியல் விதிகளின் படி தனிச்சுழி வெப்பநிலை என்பது இயற்கையிலோ செயற்கையிலோ எட்டவே இயலாத ஒன்றாகும். 100 விழுக்காடு பயனுறுதிறன் உடைய இயந்திரம் அல்லது இடையறா இயக்கம் இல்லை என்பதைப் போன்றதே இதுவும். எனினும், அறிவியலாளர்கள் தனிச்சுழி வெப்பநிலைக்கு ஏறத்தாழக் கிட்டவாக அடைந்துள்ளனர். இவ்வெப்பநிலைப் பகுதியில் பொருள் ஒன்று மீக்கடத்துதிறன், மீப்பாய்மத்தன்மை, போன்ற குவாண்டம் விளைவுகளைத் தோற்றுவிக்கின்றன.

தனிச்சுழி வெப்பநிலையில் அனைத்து இயக்கங்களும் நின்று விடும் என்று எண்ணத் தோன்றினாலும் ஐசன்பர்க்கின் ஐயப்பாட்டுக் கொள்கையின் அடிப்படையில் சுழிப்புள்ளி ஆற்றல் (*zero point energy* /அடிமட்ட ஆற்றல்) என்றழைக்கப்படும் எஞ்சிய இயக்க ஆற்றல் இருக்கும் என்று நம்பப்படுகிறது.

மேற்கோள்கள்
-----------

1. ↑   daviddarling
2. ↑  "Unit of thermodynamic temperature (kelvin)". *SI Brochure, 8th edition*. Bureau International des Poids et Mesures. 13 March 2010 1967. pp. Section 2.1.1.5. Check date values in: `|date=` (உதவி) **குறிப்பு**: நீரின் மும்மைப் புள்ளி 0.01 °செ, (0 °செ அல்ல); எனவே 0 K என்பது −273.15 °செ, (−273.16 °செ அல்ல.
3. 1 2  Arora, C. P. (2001). *Thermodynamics*. Tata McGraw-Hill. பக். Table 2.4 page 43. பன்னாட்டுத் தரப்புத்தக எண்:0-07-462014-2. .
4. ↑  Zielinski, Sarah (1 January 2008). "Absolute Zero". Smithsonian Institution. 2013-04-01 அன்று மூலம் பரணிடப்பட்டது. 2012-01-26 அன்று பார்க்கப்பட்டது.
**வீரமாகாளியம்மன் கோயில்** புதுக்கோட்டை மாவட்டம் அறந்தாங்கி வட்டத்தில் அமைந்துள்ள காளியம்மன் கோயிலாகும்.

அமைவிடம்
--------

புதுக்கோட்டையிலிருந்து 40 கிமீ தொலைவில், காரைக்குடி-மயிலாடுதுறை ரயில் தடத்தில் காரைக்குடியிலிருந்து 45 கிமீ தொலைவில் உள்ளது.  தமிழ்நாட்டிலுள்ள குறிப்பிடத்தக்க காளியம்மன் கோயில்களில் இந்த வீரமாகாளியம்மன் கோயிலும் ஒன்றாகும்.

அமைப்பு
-------

கோயிலின் முன் விநாயகர், கருப்பர் சன்னதிகள் உள்ளன. வசந்த மண்டபம், மகா மண்டபம் ஆகியவற்றைக் கொண்டுள்ளது. மூலவர் சன்னதியில் அம்மன் அமர்ந்த கோலத்தில் உள்ளார். சூலம், பத்மம், உடுக்கை, மழு, பாசம், கேடயம், கபாலம் ஆகியவற்றைக் கொண்டுள்ளார்.

இறைவி
-----

இங்குள்ள இறைவி வீரமாகாளியம்மன் ஆவார். ஒரு காலத்தில் காரைக்குடிக்கு அருகில் உள்ள சூரக்குடி என்னுமிடத்தில் இந்த அம்மன் மக்களால் வழிபட்டதாகவும், பின்னர் அறந்தாங்கியிலிருந்து 2 கிமீ தொலைவிலுள்ள இவ்விடத்திற்கு வந்ததாகவும் கூறுவர். வனவாசத்தின்போது பஞ்சபாண்டவர்கள், வீரவனம் என்றழைக்கப்பட்ட அறந்தாங்கிப் பகுதிக்கு வந்து அம்மனை வணங்கியதாகவும், அவர்கள் தங்க நல்ல இடத்தை அம்மன் காட்டியதாகவும் கூறுவர்.

சிறப்பு
-------

ஆடிப்பெருவிழா இக்கோயிலில் சிறப்பாக நடைபெறுகிறது. சுற்று வட்டார மக்கள் அனைவரின் பிரார்த்தனைத் தலமாக இந்த வீரமாகாளியம்மன் கோயில் விளங்குகிறது.

திறந்திருக்கும் நேரம்
---------------------

காலசந்தி (காலை 89.00 மணி), உச்சிக்காலம் (நடுப்பகல் 12.00 மணி), சாயரட்சை (மாலை 6.00 மணி), அர்த்தசாமம் (இரவு 8.00 மணி) என்ற வகையில் நான்கு கால பூசைகள் இங்கு நடத்தப்பெறுகின்றன.இக்கோயில் காலை 6.00 மணி முதல் 12.00 மணி வரையிலும், மாலை 4.00 முதல் 8.30 வரையிலும் திறந்திருக்கும். ஆடிப்பெருந்திருவிழா இங்கு சிறப்பாகக் கொண்டாடப்படுகிறது. சித்திரை முதல் நாள், வைகாசி விசாகம், ஆனித் திருமஞ்சனம், ஆடிப்பெருக்கு, ஆவணி அவிட்டம், புரட்டாசி நவராத்திரி, ஐப்பசி தீபாவளி, கார்த்திகை தீபம், மார்கழி வைகுண்ட ஏகாதசி, தை மாதப் பிறப்பு, மாசி மகம், சிவராத்திரி உள்ளிட்ட விழாக்களும் கொண்டாடப்பெறுகின்றன.

மேற்கோள்கள்
-----------

1. 1 2 3   புதுக்கோட்டை மாவட்டத் திருக்கோயில்கள் பயணியர் கையேடு, இந்து சமய அறநிலைய ஆட்சித்துறை, சென்னை, 2003
2. 1 2 3  அருள்மிகு வீரமாகாளியம்மன் திருக்கோயில், தினமலர் கோயில்கள்

வெளியிணைப்புகள்
---------------

* அறந்தாங்கி வீரமாகாளியம்மன் கோயில் தேரோட்டம், தினமணி, 31 சூலை 2014
**சுமங்கல சர்மா** (**Sumangala Sharma)** இந்தியாவைச் சேர்ந்த ஒரு தடகள விளையாட்டு வீரராவார். வில்வித்தை விளையாட்டில் இவர் போட்டியிடுகிறார்.

சர்மா 2004 கோடைகால ஒலிம்பிக்கில் இந்தியாவை பிரதிநிதித்துவப்படுத்தினார். பெண்கள் தனிநபர் தரவரிசை சுற்றில் 72 அம்புகள் சுற்றில் 638 புள்ளிகள் எடுத்து 20 ஆவது இடத்தைப் பிடித்தார். முதல் சுற்றில் சீன தைபேயின் தரவரிசை 45 ஆவது இடத்திலிருந்த சென் லி சூவை எதிர்கொண்டார். இப்போட்டியின் 18 அம்புப் போட்டியில் 142-133 என்ற புள்ளிகள் கணக்கில் சர்மா சென் லியைத் தோற்கடித்து 32 பேர் சுற்றுக்கு முன்னேறினார். 32 பேர் சுற்றில் இவர் தென்னாப்பிரிக்காவின் கிர்சுட்டின் இழீன் லூயிசை எதிர்கொண்டார். 18 அம்புகள் போட்டியில் 52 ஆவது இடத்தில் இருந்த வில்லாளரிடம் 157-153 என்ற புள்ளிகள் கணக்கில் சர்மா தோற்றார். பெண்கள் தனிநபர் வில்வித்தை போட்டியில் **சுமங்கல சர்மா** 24 வது இடத்தைப் பிடித்தார்.

8 வது இடத்தைப் பிடித்த இந்திய பெண்கள் வில்வித்தை அணியின் உறுப்பினராகவும் சுமங்கல சர்மா இருந்தார்.

மேற்கோள்கள்
-----------

1. ↑  "Sumangala Sharma". sports-reference.com. 18 April 2020 அன்று மூலம் பரணிடப்பட்டது. 6 February 2010 அன்று பார்க்கப்பட்டது.
2. ↑  "Indian women lose narrowly". *தி இந்து*. 21 August 2004. Archived from the original on 24 ஆகஸ்ட் 2004.. பார்த்த நாள்: 6 February 2010.

புற இணைப்புகள்
--------------

* இந்திய வில்லாளர்கள் அனைத்து தற்செயல்களுக்கும் தயாராக உள்ளனர்
ஒசூர் உள் வட்டச்சாலை
ஒசூர் உள்வட்டச்சாலையின் ஒரு பகுதி
**ஒசூர் வட்டச்சாலை** என்பது தமிழ்நாட்டின், கிருட்டிணகிரி மாவட்டம், ஒசூர் நகரின் வட்டச்சாலையைக் குறிப்பதாகும். ஒசூரில் ஏற்கனவே உள் வட்டச்சாலை அமைந்துள்ளது. வெளி வட்டச்சாலை அமைப்பதாக தமிழக அரசு அறிவித்துள்ளது.

உள் வட்டச்சாலை
--------------

ஒசூர் நகரில் உள்ளவட்டச் சாலையை ஒசூர் சீதாராம் நகரில் கன்னியாகுமரி - வாரனாசி தேசிய நெடுஞ்சாலையில் தொடங்கி இராயக்கோட்டை சாலை, தொடர்வண்டி நிலைய சாலை, தேன்கனிக்கோட்டை சாலை, தளி சாலை ஆகியவற்றை இணைத்தவாறு ஈஎஸ்ஐ மருத்துவமனையருகில் மீண்டும் தேசிய நெடுஞ்சாலையில் இணையுமாறு இச்சாலை உள்ளது. இச்சாலையை அமைக்க 1990 களின் துவக்கத்தில் தமிழக அரசால் அறிவிக்கப்பட்டது. நிலம் கையகப்படுத்தப்பட்டு பணிகள் துவங்கி நடந்துவந்த நிலையில் நிதிப்பற்றாக்குறையால் பணிகள் பாதியில் நிறுத்தப்பட்டது. 2010 களின் துவக்கத்தில் மீண்டும் பணிகளைத் துவக்கி இரண்டு கட்டங்களாக 2014 இல் முடிக்கப்பட்டு போக்குவரத்துக்குத் திறந்துவிடப்பட்டது. இந்தச் சாலையால் இராயக்கோட்டை, தேன்கனிக்கோட்டை, தளி ஆகிய பகுதிகளில் இருந்து பெங்களூருக்குச் செல்லும் வாகனங்கள் ஒசூர் நகரினுள் நுழையாமல் செல்ல இயலும்.

வெளி வட்டச்சாலை
---------------

ஒசூர் நகரில் இருந்து இருந்து கர்நாடக மாநிலம் கோலார் போன்ற பகுதிகளுக்குச் செல்லவும், தமிழகத்தின் பாகலூர், பேரிகை போன்ற பகுதிகளுக்குச் செல்லவும் பாகலூர் சாலை என்னும் ஒரேயொரு பாதை மட்டுமே உள்ளது. அதுவும் ஒசூர் பேருந்து நிலையத்திற்கு எதிரில் உள்ளதால் எந்த நேரமும் இப்பகுதி போக்குவரத்து நெரிசலால் சிக்கித் தவிக்கும் நிலையுள்ளது. போக்குவரத்து நெரிசலைக் குறைக்கும் வகையில் தேசிய நெடுஞ்சாலையிலிருந்து சூசூவாடி முதல், பேரண்டப்பள்ளி தேசிய நெடுஞ்சாலை வரை 18.40 கிலோ மீட்டர் நீளத்திற்கு வெளிவட்ட சாலை அமைக்கப்படும் எனவும், இச்சாலை ஒசூர் வட்டம் சூசூவாடி, அனுமப்பள்ளி அக்ரகாரம், பேகேப்பள்ளி, நல்லூர், எலுவப்பள்ளி, ஆவலப்பள்ளி, கெலவரப்பள்ளி, சின்னகுள்ளு, பெத்தகுள்ளு, மோரனப்பள்ளி ஆலூர் ஆகிய 11 கிராமங்களின் வழியாக அமைக்கப்படுமென்று அறிவிக்கப்பட்டுள்ளது. இந்தச் சாலைப் பணிக்காக 60.16 ஹெக்டேர் அளவுக்கு நில எடுப்புப் பணிகள் 215 கோடி ரூபாய் செலவில் மேற்கொள்ளப்பட உள்ளது. இந்த வெளிவட்ட சாலை திட்டத்தினால் ஓசூர் நகரில் போக்குவரத்து நெரிசல் வெகுவாக குறைவது மட்டுமல்லாது, மேற்கண்ட இந்த கிராமங்களின் நிலமதிப்பு உயரும் எனக் கருதப்படுகிறது.

மேற்கோள்கள்
-----------

1. ↑  "ஓசூர் ரிங்ரோடு பணியில் அலட்சியம்! விபத்து ஏற்படும் அபாயத்தால் பீதி". தினமலர். 31 ஆகத்து 2014. 14 ஆகத்து 2016 அன்று பார்க்கப்பட்டது.
2. ↑  "சென்னை 'பெரிய வட்டச்சாலை' அமைக்கும் சாத்தியக்கூறு ஆய்வு: முதல்வர் ஜெயலலிதா தகவல்". மக்கள் குரல். 12 ஆகத்து 2016. 14 ஆகத்து 2016 அன்று பார்க்கப்பட்டது.
**அறப்பளீசுர சதகம்**, 96 வகை சிற்றிலக்கியங்களில் ஒன்றான சதகம் வகையைச் சார்ந்தது. பொதுவாகச் சதகம் என்பது 100 பாடல்களைக் கொண்டதாகும்.

இயற்றியவர்
----------

இதனை இயற்றியவர் அம்பலவாணக் கவிராயர் என்பவர் ஆவார். இவர் சீர்காழி அருணாசலக் கவிராயரின் மகனாவார். இது தவிர இந்நூலாசிரியர் குறித்த செய்திகள் ஏதும் அறிய இயலவில்லை.

கொல்லிமலை இறைவன்
----------------

அறப்பளீச்சுர சதகம், கொல்லி மலையில் அமைந்துள்ள அறப்பள்ளி ஈசுவரன் மேல் பாடப்பெற்றதாகும். இந்நூல் எழுந்த காலம் 18ஆம் நூற்றாண்டு ஆகும்.

அமைப்பு
-------

இந்நூல் 100 பாடல்களைக் கொண்ட சிறந்த ஒரு நீதி இலக்கியமாகும்.

சிறப்பு
-------

ஒரு நல்ல ஆசிரியர் எப்படி இருக்கவேண்டும். சிறந்த மாணவன் எப்படித் திகழவேண்டும். ஒரு நல்ல நகரம் எவ்வாறு அமைதல் வேண்டும். நல்ல அரசும், அதற்கு ஆலோசனை வழங்குபவர்களும் எவ்வாறு இருக்கவேண்டும். உடன் பிறப்பு என்பவர் எப்படி தியாக உள்ளத்தோடு திகழ வேண்டும். பொருள் சேர்க்கும் வழிமுறையானது எப்படி நல்வழியில் அமைய வேண்டும். நல்லோர்களின் இயல்பினையும், வாழ்க்கை நிலையாமையையும், வறுமையின் கொடுமை, நல்வினை, தீவினை செய்தோர் குறித்தும், ஒரு சிறந்த மருத்துவன் எவ்வாறு இருக்கவேண்டும் என்பது குறித்தும் சிறந்த பல கருத்துக்கள் பாடல்களாக இந்நூலில் காணப்படுகின்றன.

மேற்கோள்கள்
-----------

1. 1 2 3   பதிப்பாசிரியர் மணி.மாறன், அம்பலவாணக்கவிராயர் இயற்றிய அறப்பளீசுர சதகம், தஞ்சாவூர் மகாராஜா சரபோஜியின் சரசுவதி மகால் நூலகம் மற்றும் ஆய்வு மையம், தஞ்சாவூர், 2014
**ஜாகூ கோயில்(Jakhoo)** இந்தியாவிலுள்ள சிம்லாவில் அமைந்துள்ளது. இது, ஒரு பழங்கால கோயிலாகும். இக்கோயில், இந்து மத தெய்வமான அனுமனுக்கு அர்ப்பணிக்கப்பட்டதாகும்.  இது, சிம்லாவில் உள்ள உயரமான சிகரமான, ஜாகூ மலையில் 2.5 km (1.6 mi) உயரத்தில் ரிட்ஜின் கிழக்கு பகுதியில் அமைந்துள்ளது. மேலும், கடல் மட்டத்திலிருந்து மேலே  2,455 m (8,054 அடி) உயரத்தில் உள்ளது. ஒவ்வொரு ஆண்டும், விஜயதசமி அன்று ஒரு திருவிழா இங்கு நடத்தப்படுகிறது, 1972க்கு முன்பு, சிம்லாவிலுள்ள அன்னடேலில் இத்திருவிழா நடத்தப்பட்டது. 

இராமாயணத்தின்படி, இலட்சுமணனை உயிர்ப்பிக்க சஞ்சீவினி மூலிகையைத் தேடும் போது அனுமன் ஓய்வெடுப்பதற்காக இந்த இடத்தில் நின்றார் என கருதப்படுகிறது. 2010 நவம்பர் 4, அன்று ஜாகூ அனுமான் கோவிலில் 108 அடி உயரமுள்ள (33 மீ) ஒரு பெரிய அனுமான் சிலை திறக்கப்பட்டது. இது பிரேசிலின் ரியோ டி ஜெனிரோவில் உள்ள இயேசு கிறிஸ்துவின் சிலையை விட அதிக உயரமுடையதாகும். கிறிஸ்துவின் சிலை, 98 அடிகள் (30 m) அளவில் உள்ளது. ஜாகூ அனுமன் கோயிலின் கட்டுமான செலவு ரூ.1.5 கோடி ஆக மதிப்பிடப்படுகிறது. நடிகர் அபிஷேக் பச்சன் இக் கோயிலை பொது மக்களுக்காக திறந்து வைத்தார். 

இக் கோயிலுக்கு, நடைபயணம், குதிரை, மகிழுந்து அல்லது இழுவைப்பெட்டி மூலம் அணுகும் வழி உள்ளது. ஜாகூ இழுவைப்பெட்டி என்பது சிம்லாவின் மையத்திற்கு அருகிலுள்ள ஒரு புள்ளியை இக் கோயிலுடன் இணைக்கும் வான்வழி தடமாகும். இதை ஜாக்சன் சர்வதேச நிறுவனம் உருவாக்கியது. மேலும், 2017 இல், மக்கள் பயன்பாட்டிற்காகத் திறக்கப்பட்டது.

படத்தொகுப்பு
------------

* ஜாகூ கோயில்ஜாகூ கோயில்
* ஜாகூ கோயில் இழுவைப் பெட்டிஜாகூ கோயில் இழுவைப் பெட்டி
* கோயிலில் கூறப்பட்ட விரிவான கதைகோயிலில் கூறப்பட்ட விரிவான கதை
* அனுமன் சிலைஅனுமன் சிலை
* ஜாகூ கோவிலில் அனுமான் சிலைஜாகூ கோவிலில் அனுமான் சிலை
* ஜாகூ கோயில் அனுமான்ஜாகூ கோயில் அனுமான்

குறிப்புகள்
-----------

1. ↑  Jakoo Temple பரணிடப்பட்டது 2018-04-17 at the வந்தவழி இயந்திரம் Himachal Official website.
2. ↑  Jakhoo Temple பரணிடப்பட்டது 4 சூன் 2008 at the வந்தவழி இயந்திரம் Himachal Pradesh Tourism, Official website.
3. ↑  "The Tribune, Chandigarh, India : Latest news, India, Punjab, Chandigarh, Haryana, Himachal, Uttarakhand, J&K, sports, cricket". *www.tribuneindia.com*. 2019-11-29 அன்று பார்க்கப்பட்டது.
4. ↑  "Jakhu Ropeway". Jakhu Ropeway. 6 November 2019 அன்று பார்க்கப்பட்டது.
சுமந்த பாருவா
**சுமந்த பருவா** (Sumanta Baruah) இந்தியாவைச் சேர்ந்த ஒரு கேலிச்சித்திர வரைஞர் ஆவார். இவரது கேலிச்சித்திரங்கள் தற்போதைய அறிவியல்,  அறிவியல் நிருபர், இரெசனன்சு,  விக்யான் இயெயூட்டி, திரிசுட்டி, சத்சோரி, அசாம் சயின்சு சொசைட்டி செய்தி இதழ், பிராந்திக்கு, கோனிட் சோரா, எனசோரி மற்றும் சாகிட்யா.ஆர்கு ஆகியவற்றில் வெளியிடப்பட்டுள்ளன. இவரது கேலிச்சித்திரங்கள் இரண்டு பன்னாட்டு கேலிச்சித்திர திருவிழாக்களில் காட்சிப்படுத்தப்பட்டுள்ளன: 2006 ஆம் ஆண்டில் கிரீசு நாட்டில் நடைபெற்ற 3 ஆவது ரோட்சு பன்னாட்டு கேலிச்சித்திரக் கண்காட்சியும் ஈரான் நாட்டில் நடைபெற்ற பன்னாட்டு கேலிச்சித்திர திருவிழாவும் அவ்விரண்டு திருவிழாக்களாகும்.

படைப்புகள்
----------

அறிவியல், சுற்றுச்சூழல், கணிதம், அரசியல் மற்றும் சமூகம் என பல்வேறு தலைப்புகளில் சுமந்த பரூவா கேலிச்சித்திரங்களை வரைகிறார்.

மேற்கோள்கள்
-----------

1. ↑  current Science, Archive
2. ↑  About Resonance

புற இணைப்புகள்
--------------

* சுமந்தா பருவாவின் TEDx பேச்சு "அறிவியல், சமூகம் மற்றும் மாற்றத்திற்கான கார்ட்டூன்கள்"
* சுமந்தா பருவாவின் கார்ட்டூன்கள் பற்றிய *தி இந்துவின்* கட்டுரை
**திண்டல் உயர்மட்ட சாலை** (Thindal Elevated Corridor), ஈரோடு மாநகரத்தில் 5.4 கி.மீ. நீளத்திற்கு உயர்மட்டத்தில் கட்டமைக்கப்படும் மேம்பால சாலைத் திட்டமாகும். இது, ஈரோடு மாநகரத்தில் கிழக்கு-மேற்காக நீண்டு செல்லும் பெருந்துறை சாலையில் நிலவும் போக்குவரத்து நெரிசலைக் குறைக்க, தமிழ்நாடு அரசால் உருவக்கப்பட்ட திட்டமாகும். பெருந்துறை சாலை உயர்மட்ட மேம்பாலம் (Perundurai Road Elevated Corridor) என்றும் அழைக்கப்படுகிறது.

அமைவிடம்
--------

இந்த உயர்மட்ட சாலையானது மாநில நெடுஞ்சாலை 96-ல் காலிங்கராயன் மாளிகை அருகே துவங்கி 5.4 கி.மீ. பயணித்து திண்டல்-பெரியசேமூர் இணைப்பு உள்வட்டச்சாலை சந்திப்பைக் கடந்து வெளி வட்டச்சாலைக்கு முன்னதாக திண்டல்மேடு அருகே முடிகிறது.

நடவடிக்கைகள்
------------

ஈரோடு மாநகரின் விரிவான சாலை அமைப்பு
இந்த திட்டமானது 2017ம் ஆண்டு ஜூன் மாதம் தமிழக முதல்வரால் அறிவிக்கப்பட்டது. மேலும் 2018ல் 300கோடி ரூபாயில் திட்டம் செயல்படுத்த இதற்கான அதிகாரப்பூர்வ அறிவிப்பும் வெளியிடப்பட்டது. தொடர்ந்து 2019ல் இவ்வழியில் 112 இடஙளில் மண்பரிசோதனை செய்யப்பட்டு இதற்கான திட்ட அறிக்கையும் தயார் செய்யும் பணியும் முடிக்கப்பட்டு அரசின் ஒப்புதலுக்கு அனுப்பப்பட்டுள்ளது. விரைவில் இதற்கான கட்டுமானப்பணிகள் துவங்கும்.

மேலும் ஈரோட்டில் எஸ்.எஸ்.வி.என். பள்ளி முதல் சுவஸ்திக் கார்னர் வரை மற்றொரு உயர்மட்ட சாலை அமைப்பதற்கான அறிவிப்பையும் 2019ம் ஆண்டு சட்டசபையில் முதல்வர் வெளியிட்டுள்ளார்.

மேலும் பார்க்க
--------------

* உள் வட்டச் சாலை, ஈரோடு
* மத்திய பேருந்து நிலையம், ஈரோடு
* காவிரி நதிக்கரை சாலை, ஈரோடு
* வெளி வட்டச் சாலை, ஈரோடு
* ஈரோடு போக்குவரத்து

மேற்கோள்கள்
-----------

1. ↑
2. ↑
3. ↑  "காப்பகப்படுத்தப்பட்ட நகல்". 2019-06-16 அன்று மூலம் பரணிடப்பட்டது. 2020-04-28 அன்று பார்க்கப்பட்டது.
4. ↑
**தொண்டமாந்துறை காசிவிஸ்வநாதசுவாமி கோயில்** தமிழ்நாட்டில் பெரம்பலூர் மாவட்டம், தொண்டமாந்துறை என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் காசிவிஸ்வநாதசுவாமி, பரமேஸ்வரி தாயார் சன்னதிகளும், விநாயகர், சுப்ரமணியர், நவகிரகங்கள், சண்டிகேஸ்வரர், கால பைரவர் உபசன்னதிகளும் உள்ளன. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. ஐப்பசி மாதம் சிவராத்திரி முக்கிய திருவிழாவாக நடைபெறுகிறது. கார்த்திகை மாதம் கார்த்திகை தீபம் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**ஆசிரியத் தாழிசை** தமிழ் பாவினங்களில் ஒன்றான தாழிசையின் வகைகளுள் ஒன்று. அளவொத்த அளவடிகள் (நாற்சீர் கொண்டவை) மூன்று கொண்டு, ஒரு பொருள் மேல் மூன்றடுக்கி வருவது ஆசிரியத் தாழிசை எனப்படும். சில இடங்களில் இது தனித்தும் வரும். ஒருபொருள் மேல் மூன்றடுக்கி வருவது ஆசிரிய ஒத்தாழிசை என்றும் அழைக்கப்படும். எனினும் சிறுகாக்கைபாடினியார் கருத்துப்படி இரண்டையும் தாழிசை எனக் குறிப்பிடலாம்.  

எடுத்துக்காட்டு 1
வானுற நிமிர்ந்தனை வையகம் அளந்தனை  

பான்மதி விடுத்தனை பல்லுயிர் ஓம்பினை  

நீனிற வண்ணநின் நிரைகழல் தொழுதனம்

-யாப்பருங்கலக்காரிகை உரைமேற்கோளில் தனித்து வரும் ஆசிரியத் தாழிசை
எடுத்துக்காட்டு 2
கன்று குணிலாக் கனியுகுத்த மாயவன்  

இன்றுநம் ஆனுள் வருமேல் அவன்வாயில்  

கொன்றையம் தீங்குழல் கேளாமோ தோழி !  

  

பாம்பு கயிறாக் கடல்கடைந்த மாயவன்  

ஈங்குநம் ஆனுள் வருமேல் அவன்வாயில்  

ஆம்பலந் தீங்குழல் கேளாமோ தோழி !  

  

கொல்லையஞ் சாரல் குருந்தொசித்த மாயவன்  

எல்லிநம் ஆனுள் வருமேல் அவன்வாயில்  

முல்லையந் தீங்குழல் கேளாமோ தோழி !

-சிலப்பதிகாரம் ஆய்ச்சியர் குரவை 1, 2, 3; இது ஆசிரிய ஒத்தாழிசைக்கு எடுத்துக்காட்டு. ஒரே பொருள் ("கண்ணன் ஆயர்பாடிக்கு வந்தால் அவனிடம் புல்லாங்குழல் கேட்போம்" என மகளிர் சொல்வது) மூன்று தாழிசைகளில் அடுக்கி வருகிறது.

பார்வை
------

* தமிழ் இணையக் கல்விக்கழகப் பாடம்1
* தமிழ் இணையக் கல்விக்கழகப் பாடம்2

மேற்கோள்
--------

1. ↑  அமிதசாகரனார் இயற்றிய யாப்பருங்கலம் - பழைய விருத்தி உரை - வித்துவான் மே. வீ. வேணுகோபாலப் பிள்ளை பதிப்பு - சென்னை அரசு அச்சகம் - 1960 - பக்கம் 217
2. ↑  "அடி மூன்று ஒத்து ஒத்து இறின் ஒத்தாழிசை" - என்றார் சிறுகாக்கைபாடினியார்
**அரோமாட்டிக் ஆல்ககால்கள்** *(Aromatic alcohols)* என்பவை கரிம வேதியியலில் பயன்படும் ஒரு வகையான வேதிச்சேர்மங்கள் ஆகும். இவை அரைல் ஆல்ககால்கள் என்றும் அழைக்கப்படுகின்றன. இச்சேர்மங்களில் ஐதராக்சில் குழு (—OH) பீனால்களில் இருப்பதற்கு நேரெதிராக, ஓர் அரோமாட்டிக் ஐதரோகார்பன் தொகுதியுடன் மறைமுகமாக பிணைந்துள்ளது. பீனால்களில் ஐதராக்சில் குழு நேரடியாக அரோமாட்டிக் கார்பன் அணுவுடன் பிணைந்திருக்கும். 

கேந்திதா அல்பிகன்  என்ற நொதி அரோமாட்டிக் ஆல்ககால்களை உற்பத்தி செய்கிறது. பியர்  எனப்படும் மதுபான வகையிலும் அரோமாட்டிக் ஆல்ககால்கள் காணப்படுகின்றன. சாக்கரோமைசெசு செரிவிசியே  என்ற நொதி இனத்திற்கு இம்மூலக்கூறுகள் குறைவெண் உணர்மைத் திட்ட சேர்மங்களாக உள்ளன.

வளர்சிதை மாற்றம்
----------------

அரைல் ஆல்ககால் டிவைதரோகினேசு என்ற நொதி, ஒர் அரோமாட்டிக் ஆல்ககாலையும் நிக்கோட்டினமைடு அடினைன் டைநியுக்ளியோடைடு என்ற இணைநொதியையும் பயன்படுத்தி ஓர் அரோமாட்டிக் ஆல்டிகைடு, ஆக்சிசனமேற்றப்பட்ட இணைநொதி, ஐதரசன் அயனி ஆகியனவற்றைக் கொடுக்கிறது.

அரைல் ஆல்ககால் டிவைதரோகினேசு என்ற நொதி, நிக்கோட்டினமைடு அடினைன் டைநியுக்ளியோடைடு பாசுபேட்டு என்ற புரோட்டினில்லா வேதிச்சேர்மத்தைப் பயன்படுத்தி ஓர் அரோமாட்டிக் ஆல்டிகைடு, நிக்கோட்டினமைடு அடினைன் டைநியுக்ளியோடைடு பாசுபேட்டு ஐதரோகினேசு, ஐதரசன் அயனி ஆகியனவற்றை உருவாக்குகின்றன.

அரைல்டையல்கைல்பாசுபடேசு என்ற நொதி ஓர் அரைல் டையல்கைல்பாசுபேட்டையும் நீரையும் பயன்படுத்தி ஒரு டையல்கைல் பாசுபேட்டு மற்றும் ஓர் அரைல் ஆல்ககால் ஆகியனவற்றை உற்பத்தி செய்கிறது. அரைல்டையல்கைல்பாசுபடேசு நொதி கரிமபாசுபரசு ஐதரோலேசு, பாசுபோடிரையெசுத்தரேசு, பராக்சோன் ஐதரோலேசு என்ற பெயர்களாலும் அழைக்கப்படுகிறது.

உதாரணங்கள்
----------

* திரைப்டோபால்
* தைரோசால்
* பீனெத்தில் ஆல்ககால்
* பென்சைல் ஆல்ககால்

மேற்கோள்கள்
-----------

1. ↑  Regulation of Aromatic Alcohol Production in Candida albicans. Suman Ghosh, Bessie W. Kebaara, Audrey L. Atkin, and Kenneth W. Nickerson, Applied And Environmental Microbioly, December 2008, Volume 74, Number 23, pages 7211–7218, எஆசு:10.1128/AEM.01614-08
2. ↑  Trtptophol, tyrosol and phenylethanol—The aromatic ahigher alcohols in beer. Clara M. Szlavko, Journal of the Institute of Brewing, July–August 1973, Volume 79, Issue 4, pages 283–288, எஆசு:10.1002/j.2050-0416.1973.tb03541.x
3. ↑  Quorum Sensing: Alcohols in a Social Situation.Deborah A. Hogan, Current Biology, 20 June 2006, Volume 16, Issue 12, R457-R458, எஆசு:10.1016/j.cub.2006.05.035
**அரிய கதிரியக்க ஓரகத்தனிமம்** (*trace radioisotope*) என்பது இயற்கையில் அரிதாக அல்லது மிகக்குறைவாகக் கிடைக்கக்கூடிய கதிரியக்க ஐசோடோப்பு ஆகும். பொதுவாகப் பார்க்கையில், இத்தகைய கதிரியக்க ஓரிடத்தான்களின் அரை ஆயுள் காலத்தைப் பூமியின் வயதோடு ஒப்பிட்டு கணக்கிட்டால் அதைவிட சற்று குறைவாகவே உள்ளது. இதன் பொருள் தற்பொழுது அரிதாகக் காணப்படும் ஆதித் தனிமங்கள் பெருமளவில் இருந்திருக்க வேண்டும் என்பதற்கான வாய்ப்பு தெரிகிறது. பல்வேறு இயற்கை நிகழ்வுகளின் மூலம் இத்தகைய அரிய கதிரியக்க ஒரிடத்தான்கள் தொடர்ந்து பூமியில் உற்பத்தியாகிக் கொண்டிருக்க வேண்டும். புளூட்டோனியம்–244 மட்டும் இவ்விதிக்கு மாறுபட்டதாக உள்ளது. ஏனெனில் இதனுடைய அரை ஆயுட்காலம் 80 மில்லியன் ஆண்டுகள் ஆகும். அதாவது பூமியின் உருவாக்கத்தின்போது எஞ்சி இருந்துள்ள இத்தனிமத்தின் அளவு, அரை ஆயுட்காலக் கணக்கீட்டின் அடிப்படையில் பார்த்தால் புதிய உற்பத்தி ஏதுமின்றி நிலையாக இருப்பது போல இருக்கிறது.

நிலையான அணுக்கருக்களின் மீது அண்டக் கதிர்கள் மோதித் தாக்கும் வினைகள், நீண்ட அரைஆயுட்கால கன அணுக்கருக்கள் சாதராணமாக ஆல்ஃபா மற்றும் பீட்டா கதிர்களை வெளியிட்டு சிதையும் வினைகள், (தோரியம்–232, யுரேனியம்–238 மற்றும் யுரேனியம்–235 போன்றவை) இயற்கையாகக் காணப்படும் யுரேனியம்-238 இன் தன்னிச்சையான அணுக்கரு பிளப்பு வினைகள், பின்புலக் கதிர்வீச்சினால் தூண்டப்படும் மூலகத் திரிவு வினைகள், (புளூட்டோனியம்–239 மற்றும் யுரேனியம்–236 போன்ற தனிமங்கள் இயற்கையான யுரேனியம் நியூட்ரானை கவர்வதன் மூலம் உருவாகின்றன.) போன்றவை அரிய கதிரியக்க ஓரகத்தனிமம் உருவாக்கும் இயற்கை நிகழ்வுகளில் சிலவாகும்.

தனிமங்கள்
---------

கதிரியக்க சிதைவின் வாயிலாக உருவாக்கப்படும் தனிமங்களின் பட்டியல் இங்குத் தரப்பட்டுள்ளது

| தனிமத்தின் பெயர் | வேதிக்குறியீடு |
| --- | --- |
| டெக்னீசியம் | Tc |
| புரோமெத்தியம் | Pm |
| பொலோனியம் | Po |
| அசுட்டட்டைன் | At |
| ரேடான் | Rn |
| பிரான்சியம் | Fr |
| ரேடியம் | Ra |
| ஆக்டினியம் | Ac |
| புரோடாக்டினியம் | Pa |
| நெப்டியூனியம் | Np |
| புளூட்டோனியம் | Pu |
| அமெரிசியம் | Am |
| கியூரியம் | Cm |
| பெர்க்கிலியம் | Bk |
| காலிபோர்னியம் | Cf |
|

பிற தனிமங்களின் ஓரிடத்தான்கள்:

* டிரிட்டியம்
* பெரிலியம்-7
* பெரிலியம் -10
* கார்பன்-14
* புளோரின்-18
* சோடியம்-22
* சோடியம்-24
* மக்னீசியம்-28
* சிலிக்கான்-31
* சிலிக்கான்-32
* பாசுபரசு-32
* கந்தகம்-35
* கந்தகம்-38
* குளோரின்-34m
* குளோரின்-36
* குளோரின்-38
* குளோரின்-39
* ஆர்கான்-39
* ஆர்கான்-42
* கால்சியம்-41
* இரும்பு-60

மேற்கோள்கள்
-----------

1. ↑  
Curtis, David; Fabryka-Martin, June; Paul, Dixon; Cramer, Jan (1999). "Nature's uncommon elements: plutonium and technetium". *Geochimica et Cosmochimica Acta* **63** (2): 275–285. doi:10.1016/S0016-7037(98)00282-8. Bibcode: 1999GeCoA..63..275C. .
2. ↑  "காப்பகப்படுத்தப்பட்ட நகல்" (PDF). 2011-07-22 அன்று மூலம் (PDF) பரணிடப்பட்டது. 2015-06-09 அன்று பார்க்கப்பட்டது.
3. ↑  
Wilcken, K.~M.; Barrows, T. T.; Fifield, L. K.; Tims, S. G.; Steier, P. (June 2007). "AMS of natural 236 U and 239Pu produced in uranium ores". *Nuclear Instruments and Methods in Physics Research B* **259**: 727–732. doi:10.1016/j.nimb.2007.01.210. Bibcode: 2007NIMPB.259..727W.
ஒரு கட்டடக் கலைஞர் வேலை செய்கிறார்,1893ஒரு **கட்டிடக்கலைஞன்** அல்லது **கட்டிடச்சிற்பி** (*Architect*) என்பவன் கட்டிடத் திட்டமிடல், வடிவமைப்பு மற்றும் கட்டிட நிர்மாண மேற்பார்வை என்பவற்றில் தேர்ச்சி பெற்ற ஒருவனாவான். கட்டிடக்கலையைப் பார்க்கவும். கட்டிடக்கலைஞர்கள், மருத்துவர்கள், வக்கீல்கள் மற்றும் பொறியியலாளர்களைப்போல உயர்தொழில் வல்லுனர்களாகக் கணிக்கப்படுகிறார்கள். ஒரு கட்டிடக்கலைஞன் பெறக்கூடிய அதி கௌரவம் பிரிட்ஸ்கெர் பரிசு (*Pritzker Prize*) ஆகும்.

முற்காலத்தில் கட்டிடக்கலைஞர்கள், திட்டமிடல், வடிவமைப்பு, மேற்பார்வை மட்டுமின்றி, தாங்களே முன்னின்று கட்டிடவேலைகளில் ஈடுபட்டார்கள். பழங்காலக் கட்டிடங்களிலே சிற்பவேலைப்பாடுகள் மிக முக்கிய இடத்தை வகித்தபடியால், இவர்களும் சிற்பிகள் என்றே அழைக்கப்பட்டார்கள்.

பல நாடுகளிலே, கட்டிடக்கலைஞர்கள் தொழில்புரிவதற்கு அனுமதி பெற்றிருக்கவேண்டும். தொழில் முறையில், கட்டிடக் கலைஞர் ஒருவரின் தீர்மானங்கள் பொதுப் பாதுகாப்பைப் பாதிக்கக் கூடியவை. அதனால், உயர்நிலைக் கல்வியையும், செய்முறை அனுபவத்தையும் உள்ளடக்கிய சிறப்புப் பயிற்சி பெற்றிருக்கும் ஒருவருக்கே கட்டிடக்கலைத் தொழிலில் ஈடுபடுவதற்கான அனுமதி வழங்கப்படுகிறது. இந்த அனுமதி, பொதுச் சட்டவிதிகளின் கீழ் அமைக்கப்பட்ட தனி அமைப்பொன்றினாலோ அல்லது கட்டிடக்கலைஞர் நிறுவனங்களினாலோ வழங்கப்படுகின்றது. நாட்டுக்கு நாடு இந்த அனுமதிபெறுவதற்கான, வழிமுறைகளும், பயிற்சிகளும், சிற்றளவில் வேறுபடுகின்றன. பல நாடுகளில் "கட்டிடக்கலைஞர்" என்னும் பெயரைப் பயன்படுத்திக்கொள்ளும் உரிமையும் சட்டத்தினால் பாதுகாக்கப்பட்டு உள்ளது. இந்நாடுகளில், உரிய பயிற்சி பெறாமல் கட்டிடக்கலைஞர் என்று அழைத்துக்கொள்வது சட்டப்படி குற்றம்.

குறிப்பிடத்தக்க கட்டிடக்கலைஞர்கள்
---------------------------------

21ஆம் நூற்றாண்டில் கட்டடக் கலைஞரும் கட்டிடங்களும்,(1910)
இங்கு தரப்பட்டுள்ள குறிப்பிடத்தக்க கட்டிடக்கலைஞர்களின் பட்டியல் அவர்களுடைய முக்கியமான வேலைகளின் காலப்பகுதியைத் தழுவி, காலஒழுங்கு அடிப்படையிலும், அக் காலப்பகுதியினுள் அகரமுதல் அடிப்படையிலும் உள்ளது.

கட்டிடக்கலைஞர்களைப் பயிற்றுவிக்கும் குறிப்பிடத்தக்க கல்வி நிலையங்கள்:
---------------------------------------------------------------------

* பாஹாவுஸ் (*Bauhaus*), ஜெர்மனி
* இக்கோல் டெஸ் பியூக்ஸ் ஆர்ட்ஸ் (*Ecole des Beaux Arts*), பாரிஸ்

மேற்கோள்கள்
-----------

1. ↑
2. ↑  
	* இதனைக் குறித்த கூகுள் தளத்தின் தரவு வகைமைத்தளம்
3. ↑

மேலும் பார்க்க
--------------

* குடிசார் பொறியியல் (Civil engineering)
* அமைப்புப் பொறியியல் (Structural engineering)
* கட்டிடக்கலைஞர் சங்கங்கள்
* குடிசார் பொறியாளர்
**காரக்பூர்-சிலிகுரி பொருளாதார வழித்தடம்** (*Kharagpur–Siliguri Economic Corridor*) மேற்கு வங்காளத்தில் உள்ள காரக்பூர் மற்றும் சிலிகுரி நகரங்களுக்கு இடையே முன்மொழியப்பட்டுள்ள ஒரு பொருளாதார வழித்தடமாகும். இந்த நடைபாதை மேற்கு வங்க மாநிலம் முழுவதும் நீண்டுள்ளது மற்றும் பர்தாமான், பெர்காம்பூர், மால்டா மற்றும் ராய்கஞ்ச் போன்ற முக்கிய மாவட்டம் மற்றும் பிரதேச நகரங்கள் வழியாகவும் செல்கிறது. தாழ்வாரத்தின் மொத்த நீளம் தோராயமாக 516 கி.மீ. தற்போதுள்ள தேசிய நெடுஞ்சாலை 12 ( பக்காலி மற்றும் சிலிகுரியை இணைக்கிறது), தேசிய நெடுஞ்சாலை 27 மற்றும் முன்மொழியப்பட்ட்டுள்ள காரக்பூர்-மோர்கிராம் விரைவுச்சாலை  ஆகியவற்றைச் சுற்றி இந்த நடைபாதை திட்டமிட்டப்பட்டுள்ளது.

பின்னணி
-------

சிலிகுரி மற்றும் வடகிழக்கு இந்தியாவிற்கு சரக்குகளின் இறக்குமதி மற்றும் ஏற்றுமதி ஆல்டியா துறைமுகத்தால் கையாளப்படுகிறது. ஆனால் துறைமுகத்தில் இருந்து சிலிகுரி செல்லும் பாதையில் போக்குவரத்து நெரிசல் அதிகம் உள்ளதால், சரக்குகளை கொண்டு செல்ல கூடுதல் நேரம் பிடிக்கும். சிலிகுரி மற்றும் காரக்பூருக்கு இடையே எளிதான மற்றும் விரைவான இணைப்பை ஏற்படுத்துவதற்காகவும் சிலிகுரி மற்றும் காரக்பூர் நகரங்களுக்கு இடையே எளிதான மற்றும் வேகமான தொடர்பை ஏற்படுத்துவதற்காகவும் தாழ்வாரத்தின் கட்டுமானம் முன்மொழியப்பட்டுள்ளது.

பாதை
----

இந்த நடைபாதை மேற்கு வங்காளத்தின் மேற்கு மிட்னாபூர் மாவட்டத்தில் உள்ள காரக்பூர் நகரிலிருந்து தொடங்கி மேற்கு வங்காளத்தின் டார்ச்சுலிங் மாவட்டத்தில் உள்ள சிலிகுரி நகரத்தில் முடிவடையும். இது பர்தமான், பராக்கா மற்றும் மால்டா நகரங்கள் வழியாக செல்லும்.

மேற்கோள்கள்
-----------

1. ↑  Bharatmala presentation
2. ↑  Rajdeep Banerjee (8 August 2022), "এক্সপ্রেসওয়েতে বাঁকুড়া জুড়বে উত্তরবঙ্গের সঙ্গে", *www.anandabazar.com* (Bengali), Bankura, 31 August 2022 அன்று பார்க்கப்பட்டது
3. 1 2  Barun dey (8 August 2022), "নয়া করিডর, চাই হাজার একর জমি", *www.anandabazar.com* (Bengali), 31 August 2022 அன்று பார்க்கப்பட்டது
4. ↑  BHARATMALA PARIYOJANA, PHASE-I
**வடவேடம்பட்டி மாரியம்மன் கோயில்** தமிழ்நாட்டில் கோயம்புத்தூர் மாவட்டம், வடவேடம்பட்டி என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் மாரியம்மன் சன்னதியும், விநாயகர் உபசன்னதியும் உள்ளன. இங்குக் கோயில் தேர் உள்ளது. இக்கோயிலில் ஒரு கோபுரம் உள்ளது. இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி ஒருகாலப் பூசை நடக்கின்றது. புரட்டாசி மாதம் முக்கிய திருவிழா நடைபெறுகிறது. புரட்டாசி மாதம் தேரோட்டம் நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**காரணீயப் பகாத்தனி** அல்லது **காரணீயப் பகாஎண்** (*factorial prime*) என்பது ஏதேனுமொரு தொடர்பெருக்கத்தைவிட ஒன்று குறைவாகவோ அல்லது அதிகமாகவோ உள்ள ஒரு பகா எண்.

முதல் காரணீயப் பகாத்தனிகள் சில:

* 2 (0! + 1 அல்லது 1! + 1)
* 3 (2! + 1)
* 5 (3! − 1)
* 7 (3! + 1)
* 23 (4! − 1)
* 719 (6! − 1)
* 5039 (7! − 1)
* 39916801 (11! + 1)
* 479001599 (12! − 1)
* 87178291199 (14! − 1), ... (OEIS-இல் வரிசை A088054)

*n*! − 1 பின்வரும் மதிப்புகளுக்குப் பகாஎண்களாகும் (OEIS-இல் வரிசை A002982)
:

*n* = 3, 4, 6, 7, 12, 14, 30, 32, 33, 38, 94, 166, 324, 379, 469, 546, 974, 1963, 3507, 3610, 6917, 21480, 34790, 94550, 103040, 147855, 208003, ...
*n*! + 1 பின்வரும் மதிப்புகளுக்குப் பகாஎண்களாகும் (OEIS-இல் வரிசை A002981)
:

*n* = 0, 1, 2, 3, 11, 27, 37, 41, 73, 77, 116, 154, 320, 340, 399, 427, 872, 1477, 6380, 26951, 110059, 150209, 288459, 308084, ...
*n*! ± *k* ஆனது *k* = 2 ≤ *k* ≤ *n* ஆகிய மதிப்புகளுக்கு *k* ஆல் வகுபடும் என்பதால் *n*! க்கு இருபுறமும் *2n+1* அடுத்தடுத்த பகு எண்கள் அமைந்திருக்கும். இரு காரணீயப் பகாத்தனிகளுக்கிடையே அதிக இடைவெளி இருப்பதற்கு இதுவே காரணமாகும்.

எடுத்துக்காட்டாக, 

* 6227020777 = 13! − 23 , இதற்கு அடுத்த காரணீயப் பகாத்தனி 6227020867 = 13! + 67 இரண்டிற்குமிடையே 89 அடுத்தடுத்த பகு எண்கள் உள்ளன.
* 360653, 360749 ஆகிய இரு பகாத்தனிகளுக்கிடையே 95 அடுத்தடுத்த பகு எண்கள் உள்ளன.

மேற்கோள்கள்
-----------

* Weisstein, Eric W. "Factorial Prime", *MathWorld*.

வெளி இணைப்புகள்
---------------

* The Top Twenty: Factorial primes from the Prime Pages
* Factorial Prime Search from PrimeGrid
**இராமகிருட்டிண பிசுவாசு** (*Ramakrishna Biswas* ;16 சனவரி 1910 - 4 ஆகத்து 1931) ஓர் வங்காளப் புரட்சியாளரும், தியாகியும் ஆவார். இவர் சூர்யா சென்னின் புரட்சிக் குழுவின் தீவிர உறுப்பினராக இருந்தார்.

ஆரம்ப கால வாழ்க்கை
------------------

பிசுவாசு பிரித்தானிய இந்தியாவில் சிட்டகொங்கின் சரோதாலியில் துர்கா கிருபா பிசுவாசு என்பவருக்கு பிறந்தார். 1928ஆம் ஆண்டில், மாவட்டத்தின் நுழைவுத் தேர்வில் இவர் முதலிடம் பிடித்தார். பின்னர் சூர்யா சென் தலைமையில் இந்திய விடுதலை இயக்கத்தில் சேர்ந்தார். 1930ஆம் ஆண்டில், குண்டுகளைத் தயாரிக்கும் போது இவர் பலத்த காயமடைந்தார்.

புரட்சிகர நடவடிக்கையும் இறப்பும்
--------------------------------

சூர்யா சென்னும் அவரைப் பின்பற்றுபவர்களும் சிட்டகொங்கின் காவல் ஆய்வாளர் திரு. கிரேக்கை கொல்ல முடிவு செய்தனர். பிசுவாசும் காளிபடா சக்கரபாணியும் இந்த பணிக்கு நியமிக்கப்பட்டனர். 1 திசம்பர் 1930 அன்று, இவர்கள் சந்த்பூர் தொடர் வண்டி நிலையத்துக்குச் சென்றனர். ஆனால் கிரேக்கிற்குப் பதிலாக தாரிணி முகர்ஜி என்ற ஒரு இரயில்வே காவல் ஆய்வாளரை தவறாகக் கொன்றனர். இவர்கள் இருவரும் 2 திசம்பர் 1930 அன்று கைது செய்யப்பட்டனர். பிசுவாசின் குடும்பத்தினருக்கும் நண்பர்களுக்கும் சிட்டகொங்கிற்குச் செல்லவும், கொல்கத்தாவின் ஆலிபூர் சிறையில் இவரைப் பார்க்கவும் போதுமான நிதி இல்லை. அந்த நேரத்தில், மற்றொரு புரட்சிகர தேசியவாதி பிரிதிலதா வதேதர் கொல்கத்தாவில் தங்கியிருந்தார். பிசுவாசை சந்திக்கும்படி கேட்டுக்கொள்ளப்பட்டார். சிறைக்குள் பிசுவாசின் சகோதரியாக நடித்து உள்ளே சென்று அவரை சந்தித்தார். பிசுவாசின் தியாகம் பிரிதிலதாவை ஊக்கப்படுத்தியது.

விசாரணைக்குப் பிறகு பிசுவாசுக்கு மரண தண்டனை விதிக்கப்பட்டது. 4 ஆகத்து 1931 காலை, இவர் ஆலிப்பூர் மத்திய சிறையில் தூக்கிலிடப்பட்டார். இவரது கூட்டாளி, காளிபடா சக்கரபாணி அந்தமான் மற்றும் நிக்கோபார் தீவுகளில் உள்ள சிற்றறைச் சிறைக்கு கொண்டு செல்லப்பட்டார்.

சான்றுகள்
---------

1. ↑  Vol - I, Subodh C. Sengupta & Anjali Basu (2002). *Sansab Bangali Charitavidhan (Bengali)*. Kolkata: Sahitya Sansad. பக். 480. பன்னாட்டுத் தரப்புத்தக எண்:81-85626-65-0.
2. 1 2  Chatterjee, Reva (2000) (in en). *Netaji Subhas Bose: Bengal Revolution and Independence*. Ocean Books. பன்னாட்டுத் தரப்புத்தக எண்:978-81-87100-27-0. .
3. ↑  Guha, Arun Chandra (in en). *Indias Struggle Quarter of Century 1921to1946 Part I*. Publications Division Ministry of Information & Broadcasting. பன்னாட்டுத் தரப்புத்தக எண்:978-81-230-2274-1. .
4. ↑  Upashana Salam. "Pritilata Waddedar: Politics of remembrance". March 17, 2018 அன்று பார்க்கப்பட்டது.
5. ↑  "RAMKRISHNA BISWAS.". *The Straits Times*: p. 5. 14 August 1931. .
**இராம கிருட்டிண சித்தனன்** (*Rama Krishna Sithanen*) மொரிசியசு நாட்டின் முன்னாள் நிதி அமைச்சராவார். 1954 ஆம் ஆண்டு ஏப்ரல் மாதம் 21 ஆம் தேதியன்று இவர் பிறந்தார். 1991 முதல் 1995 வரையிலான ஆண்டு காலத்தில் இவர் மொரிசியசு நாட்டின் துணை பிரதம மந்திரியாவும் இருந்துள்ளார். அப்போது  சர் அனிரூத் யக்னௌத் மொரிசியசின் பிரதம மந்திரியாக இருந்தார். 2005 முதல் 2010 வரையிலான ஆண்டுக் காலத்தில் பிரதம மந்திரியாக இருந்த நவின் ராம்கூலம் அமைச்சரவையிலும் இவர் இருந்தார் .

பின்னணி மற்றும் கல்வி
---------------------

முனைவர் சித்தனன் ஒரு நடுத்தரமான குடும்பப் பின்னணியைச் சேர்ந்தவர். வறுமை காரணமாக இவர் சிறு வயதிலேயே பள்ளியை விட்டு வெளியேற வேண்டிய கட்டாயம் ஏற்பட்டது. எனினும், பின்னாளில் தனது படிப்பைத் திரும்பத் தொடர்ந்து இலண்டன் பொருளியல் பள்ளியில் பொருளாதாரத்தில் இளநிலை மற்றும் முதுநிலை பட்டங்களைப் படித்து முதல் வகுப்பில் தேர்ச்சி பெற்றார். பின்னர் நிதி அமைச்சராக இவர் ஆணை பெற்றபோது தனது 51 வது வயதில் அரசியலில் முனைவர் பட்டம் பெற்றார். 'மொரிசியசுக்கான மாற்று தேர்தல் முறைகளின் தேர்வு முறை என்பது சித்தனனின் முனைவர் பட்ட ஆய்வறிக்கையாகும்  ஆய்வறிக்கை புரூனல் பல்கலைக்கழகத்தில் சமர்ப்பிக்கப்பட்டது.

விருதுகள்
---------

மொரியசு நாட்டின் குடியரசுத் தலைவரால் சித்தனன் கௌரவிக்கப்பட்டார். உயர்ந்த நட்சத்திரத் தகுதி அளிக்கப்பட்டு மிக உயர்ந்த பதவிக்கும் உயர்த்தப்பட்டார். மதிப்பு மிக்க முன்னொட்டுலகளை பெயருக்கு முன்னால் சேர்த்துக் கொள்ளவும் அனுமதிக்கப்பட்டார்.

மேற்கோள்கள்
-----------

1. ↑  "Archived copy". 22 July 2011 அன்று மூலம் பரணிடப்பட்டது. 2009-11-07 அன்று பார்க்கப்பட்டது.CS1 maint: archived copy as title (link)
2. ↑  "News and Events - Brunel University London". *www.brunel.ac.uk*.

புற இணைப்புகள்
--------------

* brunel.ac.uk
* தொழிலாளர் கட்சி.மு பரணிடப்பட்டது 2021-07-24 at the வந்தவழி இயந்திரம்
அரியதங்கம் கோயில்
**அரிய தங்கம் கோயில்** என்பது தமிழ்நாட்டில் உள்ள நாட்டுப்புறக் கோயிலாகும்.

அமைவிடம்
--------

இக்கோயில் திருவையாறு-கும்பகோணம் சாலையில், கவித்தலத்திற்கு முன் உள்ள சருக்கை என்னும் சிற்றூரில் இருந்து வடதிசையில் இரண்டு கிமீ தொலைவில் கொள்ளிடம் ஆற்றின் நடுவில் ஒரு பெரிய மணல் திட்டில் அமைந்துள்ளது. அரை கிலோ மீட்டர் அளவு நீளமுள்ள இத்திட்டு கீழராம நல்லூர் என்றழைக்கப்படுகிறது. இக்கோயில் அமைந்துள்ள பகுதியில் ஓங்கி உயர்ந்த மரங்கள், கருவேல மரங்கள், முற்புதர்கள் நிறைந்த காடுகள் நிறைந்துள்ளன.

மணல்திட்டு
----------

மணல் திட்டு
அருகே உள்ள மற்றொரு மணல் திட்டில் இரண்டுத் தெருக்கள் உள்ளன. சுமார் ஐம்பது அல்லது அறுபது வீடுகள் இருக்கும். இரண்டுத் தெருக்களைச் சுற்றிலும் காடு காணப்படுகிறது. இங்கு வசிப்பவர்கள் எந்தவொரு சிறு பொருள் வாங்க வேண்டும் என்றாலும், மளிகையோ, அவசரத்திற்கு மருந்தோ, பகலோ, இரவோ, ஒரு கீலோ மீட்டருக்கும் மேல், ஆற்று மணலைக் கடந்து, நடந்து சென்றுதான் வந்தாக வேண்டும். சின்னஞ்சிறு குழந்தைகள் பள்ளிக்குச் செல்வதென்றாலும், இவ்வாற்று மணலைக் கடந்துதான் தினமும் சென்றாக வேண்டும். கடினமாக வாழ்க்கை வாழ்கிறார்கள். கொள்ளிடம் ஆற்றில் தண்ணீரோ, வெள்ளப் பெருக்கோ ஏற்பட்டால் இவர்கள் இத்திட்டிலேயே இருக்க வேண்டிவரும். படகில் மிதந்துதான் வெளியேற முடியும்.

மூலவர்
------

இக்கோயிலின் மூலவர் அப்பாலிக் கூத்த அய்யனார், அரியதங்கம் மற்றும் கூத்தாயி ஆகிய இரு தேவியருடன் கிழக்கு நோக்கிய நிலையில் உள்ளார். கோயிலின் எதிரில் இடது புறத்தில் கருப்புசாமியும், வலது புறத்தில் மதுரை வீரனும் உள்ளனர். கோயில் வளாகத்தில் பாப்பாத்தி அம்மன் உள்ளார். கோயிலுககு எதிரில் ஓடு வேயப்பட்ட நாற்புறமும் திறந்த நிலையிலுள்ள நீண்ட கட்டிடத்தில் உணவுக்கூடம் உள்ளது. கிடா வெட்டி முடிந்ததும், இங்குதான் விருந்து நடைபெறும்.

மேற்கோள்கள்
-----------

வெளி இணைப்புகள்
---------------

* கொள்ளிடத்தின் நடுவில்

புகைப்படத் தொகுப்பு
-------------------

* கொள்ளிடம் ஆறுகொள்ளிடம் ஆறு
* திட்டின் நுழைவாயில்திட்டின் நுழைவாயில்
* மதுரை வீரன்மதுரை வீரன்
* கருப்புசாமிகருப்புசாமி
* உணவுக்கூடம்உணவுக்கூடம்
* பாப்பாத்தி அம்மன்பாப்பாத்தி அம்மன்
* கோயிலின் பக்கப்பார்வைகோயிலின் பக்கப்பார்வை
**சாணம் இட்டு மெழுகுதல்** என்பது தமிழரின் பழக்கவழக்கங்களின் ஒன்றாகும். அதாவது தற்கால கட்டிடப் பொருள்களின் ஒன்றான சீமெந்து அறிமுகமாகும் முன்னர், தமிழர் தங்கள் வீடுகளின் நிலப்பகுதியை சாணம் இட்டு மெழுகுதல் வழக்கையே கொண்டிருந்தனர். இப்பழக்கம் தமிழரின் பழங்காலப் பழக்கங்களில் ஒன்றாகப் பார்க்கப்படுகிறது. சிலர் வீடுகளின் நிலத்தை மட்டும் அல்லாமல் சுவர்களையும் சாணமிட்டு மெழுகும் வந்துள்ளனர். இப்பழக்கம் தற்போது பெரும்பாலும் அருகிவருகிறது என்றாலும், சில கிராமப்புரங்களில் தற்போதும் காணப்படுகிறது.

சொல்விளக்கம்
------------

"சாணம்" என்றால் மாட்டின் கழிவு ஆகும். தமிழரைப் பொருத்தமட்டில் வீடுகளை மெழுகும் போது பசுவின் சாணத்தைக் கொண்டே மெழுகுவர்.

கோலம் இடல்
----------

தமிழரின் பாரம்பரிய பழக்கவழக்கங்களில் ஒன்றான அதிகாலையில் எழுந்து பெண்கள் வீட்டு வாசலில் கோலமிடலின் போது, சாணம் இட்டு மெழுகிவிட்டு கோலம் இடல் பழக்கமும் இருந்தது. சிலர் சாணத்தை தெளித்துவிட்டு கோலம் போடும் வழக்கைக் கொண்டவர்களும் உளர்.

சிங்களவரிடையே
-------------

சாணம் இட்டு வீட்டின் நிலத்தை மெழுகும் பழக்கம், தமிழரைப் போன்றே சிங்களவரிடம் இருந்தது. தற்போதும் வசதியற்ற கிராம மக்கள் தங்கள் வீடுகளை சாணம் இட்டு மெழுகுதல் காணப்படுகின்றன.
எதிர்காலத்தினை கணிக்கும் எதிர்பார்ப்பு
**எதிர்பார்ப்பு** (*anticipation*) என்பது பற்றுதலுடன் இன்பம் தரும் அல்லது பரவசமளிக்கும் சில நிகழ்வுகளை எதிர்காலத்தில் நடக்கும் என்னும் எண்ணங்களைக் குறிக்கும் உணர்வு. இது நல்லதிற்கு ஏங்குதலாகக்கூட இருக்கலாம்.

எதிர்ப்புணர்வாக
---------------

ஜார்ஜ் எமான் வைல்லாண்ட் என்பவர் மன உளைச்சலையும் மன அழுத்தத்தினையும் எதிர்கொள்ளும் ஒரு நம்பகமான உணர்வாக எதிர்பார்ப்பினை கூறுகிறார். ஒரு கடினமான பணியினை அது எவ்வாறிருக்கும் என்ற எதிர்பார்ப்பினைக் கொண்டு எளிதில் எதிர்கொண்டு வெல்ல இயலும் என்றும் கூறுகிறார். அகவை கூடக்கூட இவ்வாறான நேர்மறை எதிர்பார்ப்புக்கள் கூடும் மற்றும் அதனால் உளவியல் நன்மைகள் விளையும் என்பதனையும் ஆய்வு கொண்டு கண்டறிந்துள்ளார்.

ஆசையாக
------

"எதிர்பார்க்கும் உணர்வு என்பது பாலியல் ரீதியான ஆவலாகவும் கருதப்படுகிறது" புணர்ச்சி என்பது ஒரு மகிழ்ச்சிகரமான நிகழ்வாதலால் அதனை மனம் எதிர்பார்ப்பது இயல்பே. இது அதிகபட்ச மன எழுச்சியையும் அளிக்க உள்ளது.

பொதுவாக எதிர்பார்ப்பு என்பது தினசரி நிகழ்வுகளின் உள்ளூர உந்துதல் எனவும் கூறலாம். இது பொதுவான எதிர்பார்ப்பு மற்றும் என்ன நிகழும் என்ற கணிப்புமாகும். ஒருவர் தன் வாழ்வினை ரசிக்கவும் மகிழவும் வலிகளிலிருந்து மீளவும் எதிர்பார்ப்பு முக்கியம் என்று உளவியல் நிபுணர்கள் கூறுகின்றனர்.

உசாத்துணை
---------

1. ↑  Robin Skynner/John Cleese, *Life and how to survive it* (London 1994) p. 55
2. ↑  Hope R.Conte/Robert Plutchik, *Ego Defenses* (1995) p. 127
3. ↑  Barry and Emily McCarthy, *Rekindling Desire* (2003) p. 89
4. ↑  McCarthy, p. 12
5. ↑  Clon Campbell, *The Romantic Ethic and the Spirit of Modern Consumerism* (2005) p. 83
6. ↑  Adam Phillips, *On Flirtation* (London 1994) p. 47